आज के जनमत संग्रह में विश्व के राष्ट्रों को (भारतीय उपमहाद्वीप सहित) विभाजित करनेवाला ब्रिटेन खुद टूटने से बाल-बाल बच गया। केवल चार लाख लोग (लखनऊ के छोटे से मुहल्ले के बराबर) यदि स्काटलैण्ड की आजादी के पक्ष में मतदान कर देते तो साम्राज्यवादी ब्रिटेन द्वारा उपनिवेशों के ऐतिहासिक शोषण का दण्ड मिल जाता। स्काटलैण्ड की आजादी वाले वोट के विरूद्ध इंग्लैण्ड वालों के प्रचार अभियान थे कि यदि स्काटलैण्ड स्वतंत्र हो गया तो विश्वभर में अलगाववादी आन्दोलनों का बल मिलेगा। इसमें कश्मीर, नागालैण्ड, तो उधर बलूचिस्तान का भी उल्लेख कर दिया गया। दूसरा बिन्दु था कि विश्वविख्यात स्काच ह्निस्की महंगी हो जायेगा।